Здравейте,  

Моля за помощ – в семейството имаме психично болен човек, който от години се лекува от диагноза Шизофрения. Посещавал е няколко психиатрични болници, оставал е там за различен период от време, но прилаганото лечение няма ефект. Преди няколко дни го изписаха от психиатричната болница, но реално, не е излекуван изобщо. Докторът, който го лекуваше там е медиатор, а не психиатър. Тормози психически мен и близките ми, но те са хора на възраст и не знаят какво да правят и към кого вече да се обърнат за помощ. Всеки престой в психо е бил по повод нанесена физическа травма върху някой от близките ми. Страхувам се, че отново ще посегне на някого от нас и най-вече, че ние здравите, ще поддадем психически и ще се разболеем покрай него. Имайте предвид, че е и опасен за себе си – има регистрирани няколко опита за самоубийство. Никой не ми дава информация как да се процедира – личният му лекар отказва да помогне. Моля ви помогнете ми както можете – съвет или напътствие към кого и къде да се обърна, за да решим проблема веднъж завинаги. Подложени сме на целодневен психически тормоз, който нито с добро, нито с лошо се повлиява. Моля ви, помогнете ни!




Близък, болен от шизофрения, тормози цялото си семейство – Помощ!
=================================================================

 

Здравейте! Такова лице подлежи на задължително лечение съгл. чл. 155 Закона за здравето. Вие бихте могли да подадете жалба до прокуратурата, защото решение за задължително лечение се постановява по искане на прокурора на основание чл.157 Закона за здравето.


